L'UJI inaugura un curs pioner de formació per a l'ocupació i la vida independent de joves amb discapacitat intel·lectual



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/10/2q/fue-curs-discapacitat/&url=/com/noticies/2021/10/2q/fue-curs-discapacitat/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/10/2q/fue-curs-discapacitat/&url=/com/noticies/2021/10/2q/fue-curs-discapacitat/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/10/2q/fue-curs-discapacitat/&url=/com/noticies/2021/10/2q/fue-curs-discapacitat/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/10/2q/fue-curs-discapacitat/&url=/com/noticies/2021/10/2q/fue-curs-discapacitat/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L'UJI inaugura un curs pioner de formació per a l'ocupació i la vida independent de joves amb discapacitat intel·lectual

21/10/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ fue-curs-discapacitat cursdiscapacitat](/com/noticies/2021/10/2q/fue-curs-discapacitat/cursdiscapacitat.jpg)](#)

La Universitat Jaume I inaugurarà el curs «Formació per a l'ocupació i la vida independent de joves amb discapacitat intel·lectual» el pròxim 27 d'octubre, a les 11.30 hores, en la sala d'actes de l'edifici del Consell Social. El seu objectiu és donar la benvinguda a l'UJI a l'estudiantat que s'incorpora al programa i fer valdre una iniciativa d'universitat inclusiva dirigida a joves amb discapacitat, que passaran a ser membres de la comunitat universitària amb inquietuds de formar-se i de trobar un treball digne.

L'acte comptarà amb la presència de la vicerectora d'Estudiantat i Compromís Social de la Universitat Jaume I, Inmaculada Rodríguez Moya; amb el director regional d'Inserta Empleo Fundación ONCE a la Comunitat Valenciana, Vicente Micó Alonso; així com la seua directora acadèmica, Odet Moliner García, del Departament de Pedagogia, Didàctica de les Ciències Socials, la Llengua i la Literatura de la Universitat Jaume I i la directora tècnica Olga Carbó Badal, coordinadora de la Unitat de Diversitat i Discapacitat de l'UJI.

En l'acte estaran presents els 18 alumnes seleccionats després d'un procés de recepció de sol·licituds, amb l'aportació i la revisió de la documentació necessària per a l'accés al curs i l'entrevista d'accés realitzada a tots els candidats.

També estaran presents en l'acte les famílies i amics dels candidats com a suports fonamentals i necessaris en el procés d'accés de qualsevol candidat a un curs d'aquestes característiques. Es comptarà, a més, amb el professorat que impartirà el programa tant en classes específiques com inclusives, amb les entitats col·laboradores de l'àmbit de la discapacitat de la província de Castelló i amb representants d'empreses ocupadores, perquè en el curs també estan previstes pràctiques en empreses per a assentar els coneixements i tècniques que s'abordaran en el programa docent.  
  
Aquest acte de benvinguda estarà amenitzat per la música del cantautor Andreu Valor. A la seua finalització, s'iniciarà una visita a les instal·lacions de l'UJI perquè l'alumnat i les seues famílies puguen conéixer els llocs on es desenvoluparà el curs, amb inici el 2 de novembre de 2021 i finalització el 30 de maig de 2022, en horari de dilluns a dijous de 9 a 13 hores.

Més informació: [www.fue.uji.es](http://www.fue.uji.es)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00